
Datum: 25. 10. 2021

VABILO

Dragi prijatelji!
Po dvoletnem premoru se približuje naše vsakoletno delovno srečanje na Okroglem. Zato vas vljudno v a b i m o na tradicionalno dvodnevno delovno srečanje SSI – slepih in slabovidnih intelektualcev v ZDSSS, ki bo

12. in 13. novembra 2021 v domu oddiha ZDSSS na Okroglem pri Kranju.

Letos bosta naša gosta prof. dr. Dragan PETROVEC in Ervin HLADNIK MILHARČIČ.

PROGRAM:
Prvi dan: petek, 13. 11. 2021

15.00–16.30: Prihod udeležencev in namestitev po sobah.
17.00–19.00: Naš letošnji gost prvega dne bo dr. DRAGAN PETROVEC, redni profesor Pravne fakultete UL za kriminologijo v pokoju. Z njim se bomo pogovorili o njegovi stroki, pa tudi o njegovi knjigi »Stopinje upora«, ki je pravkar izšla, mi pa smo jo z njegovo pomočjo dobili že pred izidom, tako da jo lahko te dni že tudi najdete na EIS-u in preberete. Beseda bo tekla tudi o trenutnem, nadvse živahnem dogajanju v naši družbi, do katerega se ni vedno povsem enostavno opredeliti. 
Pogovor bo vodil Tomaž Wraber.

19.30: Večerja, po njej prijateljsko srečanje in sproščen pogovor prijateljev in znancev. 


Drugi dan: sobota, 13. 11. 2021

7.45–8.45: Zajtrk

9.00–10.15:. Letni sestanek SSI 
Na sestanku se bomo čisto na kratko seznanili s poročilom o delu SSI v letih 2020 in 2021, ki ga je zaznamovala epidemija in o programu dela v letu 2022 ter pogledali, kje lahko tvorno sodelujemo. Ker je dosedanji predsednik SSI Jožko Gregorc odstopil s te funkcije in ne bo ponovno kandidiral, moramo tudi izvoliti novega predsednika ali predsednico. Kandidati ali kandidatke naj se na sestanku predstavijo s kratko vizijo dela SSI.

10.30-12.30: Gost drugega dne bo g. ERVIN HLADNIK MILHARČIČ, novinar, pisatelj in prevajalec, ki je kot dopisnik iz tujine spoznal zelo različne dele našega sveta. Pogovor z njim, ki smo ga poimenovali Med Vzhodom in Zahodom, bo vodila Vincencija Skube. Za izhodišče si je izbrala njegovo knjigo »Pot na Orient«, ki jo najdete tudi v naši zvočni knjižnici, oz. prek EIS-a. Seveda pa se pogovor ne bo izognil tudi aktualnim dogajanjem po svetu, ki jih naš gost dobro pozna in iskrivo komentira.

13.00: Kosilo za vse udeležence srečanja. 


Rok za prijavo na srečanje SSI na Okroglem je do ponedeljka, 8. 11. 2021. Udeleženci srečanja se prijavijo neposredno Dušanu Sterletu na e-pošto (dusan.sterle@zveza-slepih.si) ali na telefon  01/47 00 261.  Prosimo, da v prijavi navedete, kdo ima vegetarijansko oz. dietno (in kakšno) prehrano.

Prijav za srečanje ne zbirajo MDSS, ampak jih prosimo samo, da zainteresirane člane obvestijo preko svojih komunikacijskih poti.

Stroške bivanja in prehrane udeležencev v domu oddiha na Okroglem krije Zveza. Prispevek za udeležbo na dvodnevnem delovnem srečanju je 10,00 € po osebi (velja za udeležence in njihove spremljevalce). Zato prosimo, da ob prijavi navedete tudi svoj naslov. Prijave bomo sprejemali do zapolnitve kapacitet doma oddiha. 

Od udeležencev pričakujemo, da izpolnjujejo pogoje PCT.

Veselimo se srečanja z vami in z našima gostoma!


Lep pozdrav

Jožef Gregorc,
v.d.predsednik SSI
									
tajnik ZDSSS 						predsednik ZDSSS
Štefan Kušar,						Matej Žnuderl, 
						



Edina tema, ki obstaja, je neznanje ...
Uradni pisavi ZDSSS sta pokončni Arial 12 in Arial 12 krepka, skladno s priporočili Evropske zveze slepih (EBU), saj sta najprimernejši za ljudi z okvarami vida

